 MUNICIPIUL SATU MARE
Direcția Patrimoniu
Serviciul Patrimoniu, Concesionări, Închirieri
Nr. 60399/22.10.2026

În temeiul prevederilor art. 136 alin. (8) lit. b) din OUG nr. 57/2019   privind Codul administrativ, cu modificările și completările ulterioare, directorul executiv al Direcției Patrimoniu și Serviciul Patrimoniu Concesionări Închirieri formulează următorul:

RAPORT  DE  SPECIALITATE
la proiectul de hotărâre 
[bookmark: _Hlk143780524]pentru modificarea Anexei 1 la H.C.L. Satu Mare nr. 161/27.06.2013 
   
Prin Decizia nr. 11461 din data de 26.05.2026, emisă de Comisia Specială de Retrocedare a unor bunuri imobile care au aparținut cultelor religioase din România, s-a dispus retrocedarea către Fundația Caritatea a imobilului-construcție având destinația de Colegiul Național „Kölcsey Ferenc”, cu regim de înălțime S+P+2E, precum și a terenului aferent.
Conform aceleiași decizii, titularului dreptului de proprietate îi revine obligația de a menține afectațiunea de interes public pentru învățământ pe o perioadă de 10 ani, cu plata unei chirii calculate potrivit art. 45 din Legea nr. 165/2013, cu modificările și completările ulterioare.
Având în vedere cele de mai sus, se impune revocarea dreptului de administrare asupra imobilului-construcție, în suprafață construită de 508 mp, situat în municipiul Satu Mare, str. Eminescu nr. 1 ce figurează la poziția nr.22 în anexa nr. 1 la Hotărârea Consiliului Local Satu Mare nr. 161/27.06.2013  având număr de inventar 102994. 
În imobilul mai sus identificat își desfășoară activitatea claselele primare ale Colegiului Național „Kölcsey Ferenc”, iar acesta va fi utilizat în continuare de către unitatea de învățământ în baza unui contract de închiriere ce va fi încheiat cu actualul proprietar. Celelalte imobile în care își desfășoară activitatea Colegiul Național „Kölcsey Ferenc”, rămân în administrarea unității de învățmânt.
Totodată, având în vedere finalizarea obiectivului de investiții „Implementarea măsurilor de eficiență energetică” la sala de sport a Școlii Gimnaziale „Bălcescu-Petőfi”, se impune actualizarea valorii de inventar a acesteia respectiv la poziția nr. 11 din anexă la nr. inventar 102892, C2- Sala de sport, valoarea de inventar va fi majorată de la 717 751,56 lei cât este în prezent la 5 286 355,46 lei, valoare rezultată în urma investiției.
În consecință, se impune modificarea Anexei nr. 1 la Hotărârea Consiliului Local Satu Mare nr. 161/27.06.2013 privind trecerea din administrarea Consiliului Local al Municipiului Satu Mare în administrarea unităților de învățământ preuniversitar de stat a clădirilor necesare desfășurării procesului de învățământ și a terenurilor aferente, aceasta urmând să aibă conținutul prevăzut în anexa care face parte integrantă din prezenta hotărâre.
În conformitate cu prevederile art. 129 alin. (2) lit. c) din Ordonanța de urgență a Guvernului nr. 57/2019 privind Codul administrativ, potrivit cărora consiliul local exercită atribuții privind administrarea domeniului public și privat al unității administrativ-teritoriale, înaintăm prezentul proiect de hotărâre, cu propunerea de aprobare.






                          Director executiv 	                         	Şef serviciu
                       Ghiarfaș Adelin Cristian 		         Faur Mihaela




































Vandici  Anca/2 ex.
